**ציון ברוך** (נולד ב-25 באוקטובר 1979) הוא קומיקאי, תסריטאי, צייר, זמר-יוצר, מסעדן ושחקן ישראלי. חבר בהרכב הקומי "שלישיית מה קשור", לצד אסי ישראלוף ושלום מיכאלשווילי. מטר 1.90

ביוגרפיה
--------

ציון ברוך נולד ברמלה. בנם של חנה וחיים ברוך. אביו היה נגר. את שירותו בצה"ל השלים במחנה צריפין במרכז אב"כ של חיל ההנדסה הקרבית כספר צבאי, שם הכיר את גיא מזיג. במהלך שירותו הצבאי החל להופיע במופעי סטנד-אפ יחד עם אסי ישראלוף ושלום מיכאלשווילי. השם "מה קשור" נבחר בהשראתה של אמו של ברוך.

ציון ברוך (ימין) במהלך הופעה כחלק מ"שלישיית מה קשור", פברואר 2013
בשנת 2000 העלו ברוך, שלום מיכאלשווילי ואסי ישראלוף את מופע הבידור "מה קשור?". בשנת 2001 החלה השלישייה להופיע בתוכנית הטלוויזיה של אלי יצפאן, "יצפאן", בערוץ 3. בשנת 2002 הופיעו עם מערכוניהם בעונתה האחרונה של תוכנית הבידור "רק בישראל", לצד אורנה בנאי וארז טל בערוץ 2, וזכו לחשיפה משמעותית.

ב-2003 השתתף ברוך בסרט הטלוויזיה של דני סירקין "הללויה" לצדם של הבדרנים טל פרידמן ואורי גוטליב. ב-2004 התארח במספר פרקים בתוכנית הטלוויזיה של רשת "החיים זה לא הכל". באותה שנה השתתף בסרטו של אסי דיין, "הבשורה על פי אלוהים". ב-2005 השתתף בתוכנית הטלוויזיה "היכל התרבות" ובסרט "החשוד האחרון".

ב-2006 השתתף בסרטים "הבועה", "אביבה אהובתי" ו"גיבורים קטנים". בנוסף לכך הוא דיבב גם בפרסומות יחד עם חברו אסי ישראלוף וגם דיבב את דמותו של אליוט הצבי בסרט האנימציה "חברים על הכוונת". ב-2007 השתתף בסדרות "הכל דבש" ו-"הישראלים" בערוץ 2, ובדרמת פשע "הבורר" שם גילם את דמותו של רון הפרסי.

בין השנים 2009-2013 דיבב ברוך לצד אודי גוטשלק את הדמויות של המותג ביסלי גריל וברביקיו, ברוך דיבב את ברביקיו מחליף מיקי גבע.

בשנת 2011 עלתה תוכנית המערכונים "עם סגולה" שבו השתתף יחד עם חבריו לשלישיית מה קשור אסי ישראלוף ושלום מיכאלשווילי. ב-2010 השתתף בתפקיד אורח בסרט הקולנוע המצליח של קאסט ארץ נהדרת - "זוהי סדום", ובשנת 2011 כיכב בסרט הקולנוע "הפנטזיה הגדולה של סימיקו הקטן" בתפקיד ראשי.

בדצמבר 2012 החל להשתתף יחד עם חברי השלישייה בתוכנית הסאטירה "בובה של מדינה" בערוץ 10.

באוגוסט 2013 פתח את מסעדת "Matsuya", מסעדה יפנית במתחם הבורסה ברמת גן.

בשנים 2014–2015 הגיש ברוך יחד עם חבריו ל "שלישיית מה קשור" תוכנית יומית ברדיו ללא הפסקה.

החל מנובמבר 2015 משתתף בתוכנית "אנחנו במפה" עם חבריו לשלישיית מה קשור וקומיקאים אורחים נוספים ב-HOT3.

ב-28 באפריל 2017 יצא הפרק הראשון של "ג'ודה", סדרת פשע-אימה, המגוללת את סיפורו של עבריין זוטר שנהפך לערפד. את הסדרה ברוך כתב ויצר, והוא משחק בה בתפקיד הראשי לצד אילנית לוי, עמוס תמם ונוספים.

בשנת 2019 שיחק בסדרה המוקומנטרית "מצולמים" ב-HOT.

בשנת 2021 יצא סרטם המשותף של ברוך וחבריו להרכב "מה קשור", "לשחרר את שולי", המבוסס על מערכונים מתוכניתם "עם סגולה". הסרט זכה להצלחה קופתית, כאשר צפו בו מעל ל-800 אלף איש בחודש הראשון להקרנתו.

בשנת 2023 שיתף פעולה לצד מרגי עם ישי ומיכאל סוויסה ברצועה "זמן טס" מתוך אלבומם, מיטת קומותיים.

חיים אישיים
-----------

ברוך הוא צייר חובב. בפברואר 2012 נמכר ציור שלו באירוע התרמה ב-50 אלף ש"ח.[דרוש מקור]

מסוף שנת 2012 ברוך הוא בן זוגה של הדוגמנית ומשתתפת "האח הגדול" יאנה יוסף, ב-15 ביולי 2014 הם התארסו וב-21 בדצמבר 2014 הם נישאו. בצעירותה יוסף החלה לעבור תהליך גיור שלא הושלם, מאז שהכירה את ברוך החליטה לחזור לתהליך, ובנובמבר 2014 השלימה אותו. ב-13 בנובמבר 2015 נולדה בתם הבכורה. ב-2018 נולד בנם השני, ובאפריל 2020 נולד בנם השלישי. מתגורר בשכונת נוף ים בהרצליה.

פילמוגרפיה
----------

### קולנוע

| שנה | כותר | תפקיד | הערות |
| --- | --- | --- | --- |
| 2003 | הללויה | שוקי ונטורה |  |
| 2004 | הבשורה על פי אלוהים | מלאך שליח |  |
| 2005 | החשוד האחרון | עדי אסולין |  |
| 2006 | הבועה | שאול |  |
| 2006 | גיבורים קטנים | אבי |  |
| 2006 | אביבה אהובתי | אופיר |  |
| 2006 | חברים על הכוונת | אליוט | מדבב |
| 2007 | כוורת בסרט | דם צבי | מדבב |
| 2009 | רגליים קרות | שי |  |
| 2010 | זוהי סדום | קורבן אדם |  |
| 2011 | הפנטזיה הגדולה של סימיקו הקטן | סימקו | מועמד לפרס אופיר - השחקן הראשי הטוב ביותר |
| 2016 | ילד טוב ירושלים | פפו |  |
| 2021 | לשחרר את שולי | אביהו קהלני |  |

### טלוויזיה

| שנה | כותר | תפקיד | הערות |
| --- | --- | --- | --- |
| 2002 | שידורי המהפכה | דמויות שונות |  |
| 2003 | החיים זה לא הכל | ערס |  |
| 2003 | רק בישראל | דמויות שונות |  |
| 2004 | פספורט | בתפקיד עצמו | מטייל ברומניה |
| 2005 | היכל התרבות | דמויות שונות |  |
| 2005 | פסטיגל גיבורי על | N/A | קלטת ילדים - גילם אחד משלושת הגיבורים המופלאים |
| 2007 | הישראלים | דמויות שונות | 8 פרקים |
| 2007–2011 | הבורר | רון הפרסי |  |
| 2008 | מה קשור? | מגיש | תוכנית אירוח |
| 2008 | אבי ביטר חי בסרט | בתפקיד עצמו |  |
| 2010 | הכל דבש | ג'ימי |  |
| 2010 | מועדון לילה | בתפקיד עצמו |  |
| 2010 | האולפן השקוף | אורח |  |
| 2010 | שבת צחוק | מנחה |  |
| 2010 | לילה מטורף בפסטיגל | N/A | חבר בשלישיית האמיגוס |
| 2011 | עם סגולה | דמויות שונות | שרית / אלי / אביהו / אלירן עובד / בויה / דמויות שונות |
| 2011 | בובה של לילה | עוזי "גופיה", אופירה אסייג |  |
| 2011 | מה קשור - היום שעכשיו | מנחה |  |
| 2012 | סינדרלה - המחזמר | אחות חורגת | סרט טלוויזיה |
| 2012–2013 | בובה של מדינה | דמויות שונות |  |
| 2016 | תיבת נח | שם | קלטת ילדים |
| 2016 | אנחנו במפה | דמויות שונות |  |
| 2017–2020 | ג'ודה | יהודה בן חיים |  |
| 2019–2021 | מצולמים | דמויות שונות |  |
| 2022 | פסטיגל על פסטיגל | מוכר פופקורן,רוכל בממלכת פנטזיה | במסגרת השלישייה |

מועמדות ופרסים
--------------

פרק זה לוקה בחסר. אנא תרמו לוויקיפדיה והשלימו אותו. 

| שנה | יצירה | ארגון | קטגוריה | תוצאה |
| --- | --- | --- | --- | --- |
| 2011 | הפנטזיה הגדולה של סימיקו הקטן | טקס פרסי אופיר | השחקן הראשי הטוב ביותר | **מועמדות** |

קישורים חיצוניים
----------------

ויקישיתוף מדיה וקבצים בנושא **ציון ברוך** בוויקישיתוף
* ציון ברוך, ברשת החברתית אקס (טוויטר)
* ציון ברוך, ברשת החברתית אינסטגרם
* ציון ברוך, במיזם "אישים" לתיעוד היצירה הישראלית
* ציון ברוך, במסד הנתונים הקולנועיים IMDb (באנגלית)
* ציון ברוך, באתר "אידיבי", מאגר הידע העברי לקולנוע ישראלי ועולמי
* ציון ברוך, באתר ספר הקולנוע הישראלי
* ציון ברוך, באתר AllMovie (באנגלית)
* ציון ברוך, במסד הנתונים הקולנועיים KinoPoisk (ברוסית)
* ציון ברוך, באתר MusicBrainz (באנגלית)
* ציון ברוך, דף שער בספרייה הלאומית
* דורון חלוץ, מתחת לבגדים הממותגים של הקומיקאי המצליח ציון ברוך, מסתתר שריון עבה, באתר הארץ, 19 במרץ 2009
* ציון ברוך מתארח, מתראיין ומופיע בתוכנית "רב אומן" – ערוץ הידברות
* טל לוין, עכבר העיר אונליין, ראיון: ציון ברוך מצייר את פחדיו, באתר הארץ, 21 באוקטובר 2015
* אתר למנויים בלבד רז שכניק, ברוך הבא לצד האפל, באתר "ידיעות אחרונות", 18 באפריל 2017
* רעות ברזילי, ‏המהפך של ציון ברוך: הילד הרע שהפך ליוצר מצליח, באתר ‏מאקו‏, 23 באוגוסט 2020

הערות שוליים
------------

1. ↑  *גיא מזיג ומה קשור עושים שמח*, נבדק ב-2021-06-16
2. ↑  מאת תיקי גולן, ציון ברוך פותח מסעדה יפנית בשם Matsuya, בר רפאלי בדרך, באתר טיים אאוט, ‏12 באוגוסט 2013
3. ↑  דף התוכנית, באתר רדיו ללא הפסקה
4. ↑  יאיר רוה, בכלל לא שולי: להיט הקיץ שממלא אולמות, באתר כלכליסט, 9 באוגוסט 2021
5. ↑  יפעת הללי אברהם, ‏פרסום ראשון: ציון ברוך ויאנה יוסף מתחתנים, באתר ‏מאקו‏, 15 ביולי 2014
6. ↑  יפעת הללי אברהם, ‏בשעה טובה: יאנה יוסף סיימה את תהליך הגיור, באתר ‏מאקו‏, 6 בנובמבר 2014

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007308266405171
* BnF: cb17838945h (data)
* ISNI: 0000 0004 7861 8863
* LCCN: no2017002564
* MusicBrainz: d967a126-daaa-442a-9850-927dec44c200
* VIAF: 10157037865566860509
* WorldCat: lccn-no2017002564

 |